НАРОДНО ЧИТАЛИЩЕ „ПРОСВЕТА 2005” с.ЦЕЛИНА общ.ЧИРПАН

О Т Ч Е Т

За дейността на Народно Читалище”Просвета 2005” с.Целина общ.Чирпан област Стара Загора за 2019г.

Народно Читалище „Просвета 2005” с.Целина е първото от следосвобожденските читалища в околността създадено през далечната 1897г.

Читалището е регистрирано по Закона за народните читалища, като юридическо лице с нестопанска цел с решение №722/01.06.2005г на старозагорски Окръжен съд и пререгистрирано с решение №267/24.06.2010г,

С направена последна пререгистрация с решение №94/21.04.2016г на Старозагорски Окръжен Съд.

Вписано е в регистъра на народните читалища към Министерството на културата под №3127

Вписано в Търговския регистър през 2019г

Предметът му на дейност е задоволяване на потребностите на населението свързани с:

* развитие и обогатяване на културния живот
* запазване на традициите и обичаите
* разширяване знанията на хората
* уреждане и поддържане на библиотечна и компютърно-информационна дейност
* организиране на празненства,концерти и други
* социална дейност
* утвърждаване на националното самосъзнание

Всички тези дейности читалището осъществява с помощта и под умелото ръководство на читалищното настоятелство и проверителната комисия,които с умения , желание и минимални средства запазиха читалищната дейност,според новите изисквания.

**1.БИБЛИОТЕЧНА И ИНФОРМАЦИОННА ДЕЙНОСТ**

Към момента Библиотеката ни разполага с 3402 тома литература,добре подредена и достъпна за читателите. Посещенията в библиотеката за 2019г са 1380.

Библиотеката при Читалището осигурява достъп до новите информационни технологии и безплатен достъп до новите форми за комуникация.

**2.ПОДПОМАГАНЕ И РАЗВИТИЕ НА ЛЮБИТЕЛСКО НАРОДНО ТВОРЧЕСТВО**

За изминалия период към читалището работиха два състава-

-Вокална група от 5 жени с ръководител Работника в Библиотеката

-Детска група „Патиланци” състояща се от 7деца ръководени и обучавани от Председателя на Читалището.

Самодейците работят с желание,същите участват във всички празници на селото.При участие на Общински прегледи за любителско творчество в гр.Чирпан детска група отново получи отличия и медали в раздел художествено слово.При взето участие на рецитал в гр.Стара Загора „Патиланци „ се отличиха с първо място. Участието на малките рецитатори в националния рецитал-конкурс в гр.Поморие също бе защитено с награда.

Читалищното настоятелство подкрепя и стимулира социалния живот в женската вокална група,чрез организиране на рождени дни, а на децата от група „Патиланци” организира състезания и различни мероприятия.

**3.РАЗВИТИЕ И ОБОГАТЯВАНЕ НА СОЦИАЛНИЯ И КУЛТУРНИЯ ЖИВОТ**

Традиция за селото е да се честват празниците- „Сирни заговезни”; „Трифон зарезан” ; „Еньов ден”; „Бабин ден”.

Традиционно се организира тържество по случай 3-ти март –Национален празник на България, Баба Марта .

Денят на книгата .

На 08.03 – денят на жената ,вокалната група при Читалището отправи поздрав към жените от селото,след което празника продължи с музика и хора.

Както всяка година и през 2019г съвместно с Кметството и Църквата в селото бе отпразнуван 6-ти май- празник на селото. Самодейците взеха дейно участие в подготовката на и провеждането на празника.

Тази година самодейците присъстваха и на Тракийски фолклорен фестивал Богородична стъпка в Старозагорски минерални бани, където отново бяха отличени.

Както всяка година през месец Април Читалището бе участник в кампанията”ДА ИЗЧИСТИМ БЪЛГАРИЯ ЗА ЕДИН ДЕН” под патронажа на Председателя на читалището.

Възрастни и деца бяха разделени на райони.Кметството бе осигурило необходимите материали.

**4.ФИНАНСИРАНЕ**

Дейностите свързани с основната културна дейност на читалището се финансират от:

-Целеви средства-субсидии от държавата и общината

-членски внос

-дарения

**5.РАЗВИТИЕ И СПЕЦИАЛИЗАЦИЯ НА РАБОТНИЦИТЕ**

Читалищното настоятелство работи усърдно за запазване на традициите и развитие на читалищната дейност според съвременните изисквания на настоящето.